ওয়াইল্ডের অধীনে অপ্স (বি)-কে সম্প্রসারিত করা হয় এবং অপারেশনস ও গোয়েন্দা এই দুই ভাগে বিভক্ত করা হয়। এটা দুমুখী এজেণ্টদের নিকট তথ্য সরবরাহের নিয়ন্ত্রণসহ বিশিষ্ট ক্ষমতা পায়। ওয়াইল্ড এই ক্ষমতা বডিগার্ড পরিকল্পনার প্রধান অংশ অপারেশন ফোর্টিটিউড এর পরিকল্পনা করার স্বার্থে ব্যবহার করতেন। এই অবস্থা দীর্ঘস্থায়ী হয় নি। ২১ তম সেনাবাহিনী গ্রুপের ছলাকৌশল পরিচালনা ইউনিট আর ফোর্সের প্রধান হিসেবে অপর প্রাক্তন এ ফোর্স সদস্য লেফটেন্যাণ্ট কর্ণেল ডেভিড স্ট্রেঞ্জওয়েসকে নিযুক্ত করা হয়। স্ট্রেঞ্জওয়েস এবং ওয়াইল্ড ব্যক্তিগত ও পেশাগত স্তরে একে অপরের বিরোধিতায় লিপ্ত হয়েছিলেন। অবশেষে, স্ট্রেঞ্জওয়েস ফোর্টিটিউডের সাউথ পরিকল্পনার বড় অংশে পরিবর্তন আনেন এবং অপ্স (বি)-কে আরও সহযোগী ভূমিকায় পর্যবসিত করেন।